Kommissionens beslutning

af 6. september 2000

om principiel anerkendelse af, at de dossierer, som er forelagt til grundig behandling med henblik på eventuel optagelse af RH-7281 (zoxamid), B41;E-187 (milbemectin), BAS500F (pyraclostrobin) og AEF130360 (foramsulfuron) i bilag I til Rådets direktiv 91/414/EØF om markedsføring af plantebeskyttelsesmidler, er fuldstændige

(meddelt under nummer K(2000) 2285)

(2000/540/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler(1), senest ændret ved Kommissionens direktiv 2000/10/EF(2), særlig artikel 6, stk. 3, og

ud fra følgende betragtninger:

(1) Ifølge direktiv 91/414/EØF (i det følgende benævnt "direktivet") skal der udarbejdes en EF-liste over godkendte aktive stoffer i plantebeskyttelsesmidler.

(2) Rohm and Haas France SA forelagde den 2. juni 1999 de britiske myndigheder et dossier vedrørende det aktive stof RH-7281 (zoxamid) for at få det optaget i bilag I til direktivet.

(3) Sankyo Company Limited forelagde den 6. marts 2000 de nederlandske myndigheder et dossier vedrørende det aktive stof B-41;E-187 (milbemectin) for at få det optaget i bilag I til direktivet.

(4) BASF AG forelagde den 28. februar 2000 de tyske myndigheder et dossier vedrørende det aktive stof BAS500F (pyraclostrobin) for at få det optaget i bilag I til direktivet.

(5) Aventis GmbH forelagde den 30. marts 2000 de tyske myndigheder et dossier vedrørende det aktive stof AEF130360 (foramsulfuron) for at få det optaget i bilag I til direktivet.

(6) Nævnte myndigheder gav Kommissionen resultaterne af en første undersøgelse af, om dossiererne er fuldstændige med hensyn til data- og informationskravene i direktivets bilag II, og for mindst et plantebeskyttelsesmiddel, der indeholder det aktive stof, i direktivets bilag III. Derefter indsendte ansøgerne dossiererne til Kommissionen og de øvrige medlemsstater i henhold til artikel 6, stk. 2.

(7) Dossiererne for RH-7281 (zoxamid), B-41;E-187 (milbemectin), BAS500F (pyraclostrobin) og AEF130360 (foramsulfuron) blev videregivet til Den Stående Komité for Plantesundhed den 31. maj 2000.

(8) Efter direktivets artikel 6, stk. 3, skal det på EF-plan bekræftes, at hvert dossier anses for principielt at opfylde data- og informationskravene i direktivets bilag II og for mindst ét plantebeskyttelsesmiddel, der indeholder det aktive stof, i direktivets bilag III.

(9) Bekræftelsen er nødvendig, for at der kan foretages en grundig behandling af dossieret, og for at medlemsstaterne foreløbigt kan godkende plantebeskyttelsesmidler, der indeholder det aktive stof, samtidig med at betingelserne i direktivets artikel 8, stk. 1, navnlig kravet om, at der skal foretages en detaljeret vurdering af det aktive stof og plantebeskyttelsesmidlet ud fra direktivets krav, opfyldes.

(10) Ovenstående udelukker ikke, at ansøgeren kan anmodes om yderligere data eller oplysninger, for at afklare visse punkter i dossieret. Hvis de rapporterende medlemsstater anmoder om, at der fremsendes yderligere data, som er nødvendige for at tydeliggøre dossieret, påvirker det ikke fristen for fremsendelse af den rapport, der er omhandlet i betragtning 12.

(11) Medlemsstaterne og Kommissionen går ud fra, at Det Forenede Kongerige vil foretage en grundig behandling af dossieret vedrørende RH-7281 (zoxamid), at Nederlandene vil foretage en grundig behandling af dossieret vedrørende B-41;E-187 (milbemectin) og at Tyskland vil foretage en grundig behandling af dossiererne vedrørende BAS500F (pyraclostrobin) og AEF130360 (foramsulfuron).

(12) Det Forenede Kongerige, Nederlandene og Tyskland fremlægger konklusionerne af behandlingen tilligemed eventuelle anbefalinger om optagelse og eventuelle betingelser herfor for Kommissionen hurtigst muligt, dog senest et år efter offentliggørelsen af denne beslutning.

(13) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

Følgende dossierer opfylder principielt data- og informationskravene i direktivets bilag II og for mindst ét plantebeskyttelsesmiddel, der indeholder det aktive stof i direktivets bilag III under hensyntagen til de påtænkte anvendelsesformål:

1) Det dossier, som Rohm and Haas France SA forelagde Kommissionen og medlemsstaterne med henblik på optagelse af RH-7281 (zoxamid) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 31. maj 2000.

2) Det dossier, som Sankyo Company Limited forelagde Kommissionen og medlemsstaterne med henblik på optagelse af B-41;E-187 (milbemectin) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 31. maj 2000.

3) Det dossier, som BASF AG forelagde Kommissionen og medlemsstaterne med henblik på optagelse af BAS500F (pyraclostrobin) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 31. maj 2000.

4) Det dossier, som Aventis GmbH forelagde Kommissionen og medlemsstaterne med henblik på optagelse af AEF130360 (foramsulfuron) som aktivt stof i bilag I til direktiv 91/414/EØF, og som blev videregivet til Den Stående Komité for Plantesundhed den 31. maj 2000.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. september 2000.

På Kommissionens vegne

David Byrne

Medlem af Kommissionen

(1) EFT L 230 af 19.8.1991, s. 1.

(2) EFT L 57 af 2.3.2000, s. 28.